Қазақстан Республикасы Қаржы министрлігінің Мемлекеттік кірістер комитеті

Қазақстан Республикасы Қаржы министрлігінің Мемлекеттік кірістер комитеті — салықтық және кедендік әкімшілендіру; этил спиртінің, алкоголь өнімінің және темекі өнімдерінің өндірісі мен айналымын мемлекеттік реттеу; мұнай өнімдерінің және биоотынның айналымы; ҚР кеден ісі, салық саясатын іске асыру саласындағы мемлекеттік реттеу; оңалту және банкроттық саласындағы мемлекеттік реттеу, сондай-ақ Қазақстан азаматтарының төлем қабілеттілігін қалпына келтіру және банкроттығы жөніндегі мемлекеттік басқару саласында басшылықты жүзеге асыратын Қазақстан Республикасы Қаржы министрлігінің ведомствосы. Міндеттері # Қазақстан Республикасының салық, кеден және өзге де заңнамасының орындалуын, мемлекеттік кірістер органдарына жүктелген Еуразиялық экономикалық одағының кеден заңнамасының сақталуына бақылауды қамтамасыз ету # салық және бюджетке төленетін басқа да міндетті төлемдердің, сондай-ақ арнайы, демпингке қарсы және өтемдік баждардың толық және уақтылы түсуін қамтамасыз ету # Қазақстан Республикасының заңнамасына сәйкес әлеуметтік төлемдерді есептеудің, ұстап қалудың және аударымдардың толықтығы мен уақтылығын қамтамасыз ету # Қазақстан Республикасының салық саясатын іске асыруға қатысу # өз құзыреті шегінде Қазақстан Республикасының егемендігін қорғауды және экономикалық қауіпсіздігін қамтамасыз ету # ақпараттық-коммуникациялық инфрақұрылымның дамуын қалыптастыру және салық төлеушілер үшін электрондық қызметтердің қолжетімділігін қамтамасыз ету # Қазақстан Республикасының ұлттық қауіпсіздігін, адамның өмірі мен денсаулығын, жануарлар мен өсімдіктер дүниесін, қоршаған ортаны қорғау # тауарлардың ЕАЭО кедендік шекарасы арқылы өткізілуін жеделдету мен оңайлату үшін жағдайлар жасау # этил спиртінің, алкоголь өнімінің, темекі өнімдерінің өндірісі мен айналымын, сондай-ақ мұнай өнімдерінің және биоотынның айналымын мемлекеттік реттеу # оңалту және банкроттық саласындағы мемлекеттік реттеу (қазыналық кәсіпорындарды, мекемелерді, банктерді, сақтандыру (қайта сақтандыру) ұйымдарын және жинақтаушы зейнетақы қорларын қоспағанда), сондай-ақ Қазақстан Республикасы азаматтарының төлем қабілеттілігін қалпына келтіру және банкроттығы жөніндегі мемлекеттік басқару # Комитеттің құзыретіне жататын мәселелер бойынша халықаралық ынтымақтастық # "Еуразиялық экономикалық одақтың кедендік аумағына әкелінген тауарларды қадағалап отыру тетігі туралы келісімді ратификациялау туралы" Қазақстан Республикасының Заңымен ратификацияланған Еуразиялық экономикалық одақтың кедендік аумағына әкелінген тауарларды қадағалап отыру тетігі туралы келісімге сәйкес қадағалап отыру тетігін іске асыруды үйлестіру Бұрынғы атаулары ; Салық қызметі 1991 жылы 9 шілдеде Президент Жарлығымен салық органдарын басқаратын Қазақ КСР Бас мемлекеттік салық инспекциясы құрылды. * Қазақ КСР, ҚР Бас мемлекеттік салық инспекциясы (1991—1992) * ҚР Қаржы министрлiгiнiң Бас салық инспекциясы (1992—1996) * ҚР Мемлекеттiк салық комитетi (1996—1997) * ҚР Қаржы министрлiгiнiң Салық комитетi (1997—1998) * ҚР Мемлекеттік кірістер министрлiгi (1998—2002) * ҚР Қаржы министрлiгiнiң Салық комитетi (2002—2014) * ҚР Қаржы министрлiгiнiң Мемлекеттік кірістер комитеті (2014—) ; Кеден қызметі 1991 жылы 12 желтоқсанда Президент Жарлығымен кеден органдарын басқаратын Қазақстан Республикасының Кеден комитеті құрылды. Кеден комитетінің басшылары # Нұрлан Тілемісов (1991—1993) # Амангелді Қапсұлтанов (1993—1995) # Еркешбай Дербісов (1995—1996) # Ғани Қасымов (1996—1999) # Маратқали Нүкенов (1999—2002) # Бердібек Сапарбаев (2002—2006) # Асқар Шәкіров (2006—2007) # Қозы-Көрпеш Жаңбыршин (2007—2011) # Серік Баймағанбетов (2011—2012) # Мәжит Есенбаев (2012—2013) # Ғосман Әмірин (2013—2014) Дереккөздер